stanford-oval/wikipedia huggingface dataset:
פורום רצועת הביטחון מלחמה ללא שם
סיכום פעילויות עיקריות

לפורום שתי מטרות עיקריות, מטרת הפורום המרכזית היא לקבוע שמלחמת לבנון הראשונה הסתיימה במאי 2000 (ולא בספטמבר 1982 – לפי אות מלחמת לבנון הראשונה). המטרה השנייה היא תיעוד פעילות צה"ל וצד"ל בלבנון בשנים אלו לטובת הדורות הבאים.
הפורום פועל לקידום מטרות אלו מול הכנסת, הממשלה צה"ל והתקשורת תוך הדגשה שמדינות רבות בעולם לא מבצעות אפליה מסוג זה, לדוגמה מבחינת צבא ארצות הברית מלחמת העולם השנייה, מלחמת וייטנאם או מלחמת אפגניסטן (2001–2014) מוגדרות כתקופת מלחמה והחיילים שלחמו בתקופות אלו מקבלים אות לחימה. גם הצבא הבריטי העניק אות לחימה לחייליו שלחמו במלחמת העולם הראשונה ולחייליו שלחמו במלחמת פוקלנד.
בינואר 2012 הסכים שר הביטחון אהוד ברק לבדוק מחדש את בקשת הפורום "רצועת הביטחון מלחמה ללא שם" להענקת אות לחימה "ללוחמי רצועת הביטחון".
באוגוסט 2013 בריאיון לפורום "רצועת הביטחון מלחמה ללא שם", הסביר אורי לוברני שכל מי ששירת בלבנון עד מאי 2000 זכאי לקבל את אות מלחמת לבנון הראשונה. במהלך שנים אלו נשלחו שתי שאילתות לשר הביטחון לגבי הענקת אות לחימה, בשנת 2012 ובשנת 2014 על ידי חבר הכנסת איתן כבל ובשנת 2016 על ידי חבר הכנסת אכרם חסון.
באפריל 2020 לאחר מאבק ציבורי בן תשע שנים הסכים שר הביטחון נפתלי בנט להקים ועדה שתבדוק את כיצד ניתן להוקיר את החיילים ששירתו ברצועת הביטחון בלבנון מאמצע שנות ה-80 ועד שנת 2000.
בנובמבר 2020 הרמטכ"ל כוכבי אימץ את המלצת הוועדה שמינה, וקבע כי התקופה שבין 30 בספטמבר 1982 ל-24 במאי 2000 תיחשב באופן רשמי למערכה, שתיקרא "המערכה ברצועת הביטחון בלבנון".
תשובת משרד הביטחון

במרץ 2017 שלח ח"כ יחיאל בר שאילתא בנושא הענקת אות לחימה ללוחמי דרום לבנון. תשובת משרד הביטחון הייתה: "להענקת אותות עיטורים וסמלים יש משמעות חשובה, הן להבעת הערכה והוקרה למי שמקבלים אותם והן לטיפוח המורשת והמסורת של צה"ל. לכן, ועל מנת לשמר את ייחודיות האות, ראוי לייחד אות מערכה לאירוע החורג מפעילות הבט"ש השיגרתית ומערב חלקים נרחבים מצה"ל."
הערות שוליים

↑  ראיון בתוכנית הצינור, באתר יוטיוב, 11 באוגוסט 2011
↑  אחיה ראב"ד, אות מלחמה יוענק ללוחמים בלבנון: "צדק היסטורי", באתר ynet, 13 בינואר 2012
↑  שי ניר, ‏הובא למנוחות אורי לוברני: "היה נכס גדול למדינת ישראל", באתר דבר העובדים בארץ ישראל, 7 במרץ 2018
↑  אורן פטוקה, ‏"מר דרום לבנון" הלך לעולמו אך השאלות מהתקופה ההיא נשארו, באתר דבר העובדים בארץ ישראל, 11 במרץ 2018
↑  יואב זיתון, אחרי 20 שנה: המדינה תבחן להעניק אות ללחימה בדרום לבנון, באתר ynet, 16 באפריל 2020
↑  ניב שטנדל, ‏מלחמה שאף פעם לא די לה, באתר ‏מאקו‏, 26 באפריל 2020
↑  אמיר בוחבוט‏, הרמטכ"ל החליט: יוענק אות מערכה לתקופת רצועת הביטחון בלבנון, באתר וואלה, 5 בנובמבר 2020
פרדי (זמר)

| --- | --- |

פרדי, 2016
 לידה:  8 באפריל 1990 (בן 34) הונגריה גיור (עיר), הונגריה
 שם לידה:  גאבור אלפרד פהרווארי
 מוקד פעילות:  הונגריה 
 תקופת הפעילות:  מ-2010
 עיסוק:  זמר
 סוגה:  פופ, פופ רוק, רית'ם אנד בלוז עכשווי
 כלי נגינה:  גיטרה 
 פרופיל ב-IMDb
 
גאבור אלפרד פהרווארי (בהונגרית: Fehérvári Gábor Alfréd; נולד ב-8 באפריל 1990), הידוע בשם הבמה פרדי, הוא זמר הונגרי. פרדי ייצג את הונגריה באירוויזיון 2016.
קריירה

בשנת 2010 החל לשיר ולנגן בגיטרה במספר להקות קטנות. בסוף 2014, הופיע פרדי לראשונה בצורה מקצועית בגרסה ההונגרית של Rising Star, הוא הגיע לרביעייה האחרונה בעונה הרביעית של התוכנית והודח. לאחר התוכנית, הוציא סינגל ראשון שנכתב על ידי קלאי-סונדרס, (נציג הונגריה באירוויזיון 2014) השיר הצליח בהונגריה והפך לאחד מלהיטי הקיץ במדינה בשנת 2015. ב-2015 הופיע לראשונה תחת שם הבמה החדש שלו "פרדי".
בפברואר 2016, זכה ב-A Dal 2016, התוכנית בה בוחרים את נציג הונגריה לאירוויזיון ובכך נבחר לייצג את מדינתו באירוויזיון 2016, עם השיר Pioneer- חלוץ. ב-10 במאי 2016, הופיע פרדי בחצי הגמר הראשון של התחרות אשר נערך בסטקהולם, שוודיה, הוא סיים במקום הרביעי מתוך 18 מדינות כשהוא מקבל 197 נקודות ומעפיל לגמר. במופע הגמר, אשר נערך ב-14 במאי, הופיע בשיר מספר 5, בסיום הערב מוקם פרדי במקום ה-19 מתוך 26 נקודות כשהוא מקבל 108 נקודות.
ב-2018 זכה פרדי ב-Sztárban sztár hatodik évad, תחרות שירה הונגרית.
ב-2019 היה מועמד לאיש השנה של פלייבוי בקטגוריית "מבצע" וזכה.
משפחתו

סבו של פרדי הוא הכדורגלן ומאמן הכדורגל ההונגרי, אלפרד פהרווארי (אנ') (1925–2007).
הערות שוליים

↑  Stockholm 2016, eurovision.tv (באנגלית)
↑  parameter.sk, Eurovíziós Dalfesztivál: Freddie csalódott, jobb helyezésre számított, parameter.sk (בהונגרית)
↑  29 בפברואר 2016, Magyar futball-legenda unokája Freddie, a Dal 2016 győztese, FourFourTwo.hu (בהונגרית)
| --- | --- |
בקרת זהויות :  MusicBrainz: 87016a68-0877-43cc-9ded-219b2f1abaf0
פורטוגל במשחקים הפאראלימפיים

הרפובליקה הפורטוגלית השתתפה לראשונה במשחקים הפאראלימפיים בהיידלברג (1972), כשנתיים לפני מהפכת הציפורנים. היא שלחה לאולימפיאדה את נבחרת כדורסל הנכים שלה. פורטוגל לא לקחה חלק בשתי האולימפיאדות הבאות, ומאז המשחקים הפאראלימפיים ניו יורק וסטוק מנדוויל (1984) היא משתתפת בכל אולימפיאדות הקיץ.
פורטוגל מעולם לא השתתפה באולימפיאדת חורף.
אולימפיאדת השיא של פורטוגל היו המשחקים הפאראלימפיים סידני (2000), בהם זכתה ב-15 מדליות, מתוכן 6 מדליות זהב.
מדליות לפי אולימפיאדה > משחקי הקיץ

| אולימפיאדה | זהב | כסף | ארד | סה"כ |
| --- | --- | --- | --- | --- |
המשחקים הפאראלימפיים היידלברג (1972): 0
| המשחקים הפאראלימפיים ניו יורק וסטוק מנדוויל (1984) | 4 | 3 | 7 | 14 |
| המשחקים הפאראלימפיים סיאול (1988) | 3 | 5 | 6 | 14 |
| המשחקים הפאראלימפיים ברצלונה (1992) | 3 | 3 | 3 | 9 |
| המשחקים הפאראלימפיים אטלנטה (1996) | 6 | 4 | 4 | 14 |
| המשחקים הפאראלימפיים סידני (2000) | 6 | 5 | 4 | 15 |
| המשחקים הפאראלימפיים אתונה (2004) | 2 | 5 | 5 | 12 |
| המשחקים הפאראלימפיים בייג'ינג (2008) | 1 | 4 | 2 | 7 |
| המשחקים הפאראלימפיים לונדון (2012) | 0 | 1 | 2 | 3 |
| המשחקים הפאראלימפיים ריו דה ז'ניירו (2016) | 0 | 0 | 4 | 4 |
| המשחקים הפאראלימפיים טוקיו (2020) | 0 | 0 | 2 | 2 |
| סה"כ | 25 | 30 | 39 | 94 |
ראו גם

פורטוגל במשחקים האולימפיים
פורטוגל במשחקים האולימפיים לנוער
פרי כפרי

| --- | --- |
אין תמונה חופשית
 לידה:  14 בספטמבר 1947 מקנס, מרוקו מרוקו
 פטירה:  10 באוגוסט 2019 (בגיל 71) תל אביב, ישראל ישראל
 מדינה:  ישראל 
 תאריך עלייה:  1948
 תקופת הפעילות:  1977–2019 (כ־42 שנים)
 בן או בת זוג:  עזרא כפרי 
 perrykafri.com
 
פרי כפרי (‏14 בספטמבר 1947 – 10 באוגוסט 2019) הייתה סוכנת שחקנים ישראלית.
ביוגרפיה

פרי כפרי נולדה בעיר מקנס שבמרוקו. היא עלתה לישראל עם משפחתה בגיל שנה וגדלה בחיפה.  שירתה בצה"ל כמזכירה של ראש אכ"א פרט. לאחר שחרורה מצה"ל היא עברה להתגורר בתל אביב. בתחילה עבדה בחברת כור תעשיות ומשם עברה לקולנוע. היא עבדה כעוזרת הפקה בסרטים ישראלים ובסרטים זרים שצולמו בישראל, בהם של סרטי קולומביה. אחר-כך עבדה כעוזרת במאי, בין השאר בסרטים "המכה השמונים ואחד" בבימויו של חיים גורי (1978), "בוא נפוצץ מיליון" (1977) בבימויו של שמואל אימברמן, ו"סוסעץ" בבימויו של יקי יושע (1978).
ב-1979 החלה לשמש סוכנת שחקנים, מקצוע שבו עסקה עד מותה. השחקנים הראשונים עמם עבדה היו שלמה בר-אבא, עמי טראוב, מוני מושונוב, רבקה נוימן, יוסי פולק, מאיה רוטשילד, נתן דטנר, סנדרה שדה וטליה שפירא. היא הייתה בעלת סוכנות שחקנים הקרויה על שמה. במהלך השנים הצטרפו אליה עשרות שחקנים מהידועים בענפי התיאטרון, הקולנוע והטלוויזיה בישראל.
בשנת 2013 ליהקה את סרטו של יוסף פיצ'חדזה "סוכריות", והפיקה אותו בהתנדבות.
פרי כפרי הייתה נשואה עד לפטירתה לעזרא כפרי, שחקן תיאטרון חיפה, ששיחק בסרטי קולנוע רבים. בתם, איוה כפרי, היא אמנית שלמדה בפריז.
נפטרה  לאחר מאבק במחלת הסרטן ב-10 באוגוסט 2019.
הערות שוליים

↑  עינת פרנבך, ‏שנת האפס של עזרא כפרי - ראיון בלעדי - חלק שני, באתר "סרט", 27 בינואר 2006
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
פורום קפה שפירא

| --- | --- |
 התאגדות:  חברה לתועלת הציבור
 תחום:  פוליטיקה, חינוך
 שפה רשמית:  עברית
 מדינה:  ישראל ישראל
 משרד ראשי:  בית אוֹרי רחוב היצירה 28 רמת גן
 מטה הארגון:  ישראל 
 מייסדים:  דלית סוטר   אורי בן אמוץ   עופר שריר
 חברים:  8,000 נכון ל-2019
 אנשי מפתח:  מרדכי קידר, שמואל טריגנו, מרים מסרי, עדי סבו, יובל דרור, קובי קמין, רות לביא
 תקופת הפעילות:  2016–הווה (כ־8 שנים)
 https://www.fcs-org.com
 
פורום קפה שפירא הוא חברה לתועלת הציבור מהימין הישראלי שהוקם בשנת 2016 על ידי דלית לאוב סוטר (הידועה יותר כגלי בת חורין), אורי בן אמוץ ועופר שריר. הפורום מקיים הרצאות ומפגשים, בהם מתארחים עיתונאים, משפטנים, אנשי חינוך, פעילים פוליטיים ונבחרי ציבור מהימין. הוא מפעיל קתדרה "עממית" בסניפים המקיימות הרצאות בנושאים: יהדות, סוציולוגיה, סביבה ואקלים, מדע, תרבות, פילוסופיה, משפטים ומזרחנות. לפורום טורי דעה קבועים במגזין עכשיו 14 ובעולם קטן.
נכון לאוגוסט 2021 בקבוצת הפייסבוק של הפורום ישנם כ-10,500 חברים.
היסטוריה

במהלך מבצע צוק איתן העלתה סוטר, פוסט תודה לבנימין נתניהו על ניהול המערכה. בעקבות הפוסט זכתה לגידופים וחסימה של חבריה מהשמאל פוליטי בישראל מחד גיסא ולתמיכה ועידוד מאנשים שאינה מכירה מאידך גיסא. לדעתה של סוטר הדבר העיד על כך שקיימת קהילה גדולה של אנשים שחיים בסביבה של השמאל הפוליטי שמפחדים להיחשף כימנים. סוטר ערכה פגישה בקפה שפירא, אליה הגיעו כ-40 אנשים ויחד הקימו את הפורום.
לאחר ההקמה הצטרפו אל הפורום גם אנשי ימין מוצהרים.
ב-2018 נוסד מגזין הדעות של פורום קפה שפירא בעריכת סוטר וב-2023, נוסד פרויקט "בא מבפנים", משרד הפרסום החברתי הראשון בישראל, בניהול יוסי בן טוב.
ב-2019 הפורום נרשם כחברה לתועלת הציבור.
פעילות > ועדות כנסת וחקיקה

בשנת 2020 סייע פורום קפה שפירא להפלת הצעת חוק "החוק למניעת אלימות כלכלית במשפחה" בטענה שמדובר בחוק שמעניק לבית המשפט סמכות מוחלטת על ההחלטות הכלכליות בכל משפחה בישראל, בשיתוף עם פורום הארגונים למען המשפחה ועו"ד נעמה סלע.
הערות שוליים

1 2 3  פורום קפה שפירא, באתר "גיידסטאר ישראל"
↑  אשר אטדגי, פורום קפה שפירא השיק קתדרה עצמאית בכפר-סבא, באתר mynet‏ כפר סבא, 21 בנובמבר 2017
↑  איתן מור, צריך מצ'טה גדולה לפרק את אג'נדת הפירוק (עמ' 7-9), באתר https://www.flipsnack.com, ‏כ"ה בכסליו התשפ"א
↑  בא מבפנים, באתר פורום קפה שפירא
↑  פרוטוקול של ישיבת ועדה - הצעת חוק למניעת אלימות במשפחה
↑  אורי קליין, "הילדים ייפגעו": ביקורת על הצעת החוק החדשה נגד אלימות כלכלית, באתר https://www.meshekil.com, ‏23 בספטמבר 2020
פיג'ו סוג 31

| --- | --- |

 מאפיינים כלליים
 יצרן:  פיג'ו
 שנות ייצור:  1900–1902
 הרכבה:  צרפת צרפת
 מודל קודם:  פיג'ו סוג 27
 מודל אחריו:  פיג'ו סוג 48
 פלטפורמה:  rear-wheel-drive layout
 אורך:  2,100 מ"מ
 רוחב:  1,300 מ"מ
 בסיס גלגלים:  1,300 מ"מ
 מפרט טכני
 מנוע:  2 צילינדרים, המפיק 8 כ"ס
פיג'ו סוג 31 (בצרפתית: Peugeot Type 31) היא מכונית קטנה ופתוחה, (קבריולה) מסוג "Runabout (car)" (אנ'), 3 מושבים, מתוצרת יצרנית הרכב הצרפתית פיג'ו אשר יוצרה בין השנים 1900–1902.
יוצרו 7 יחידות בלבד.
מאפיינים

3 מושבים (2 נוסעים + נהג)
מנוע קדמי
הנעה אחורית
מוט היגוי - מימין
4 גלגלים סימטריים
תמונות

"פיג'ו סוג 31", שנת 1900
"פיג'ו סוג 31"
ראו גם

פיג'ו
פיג'ו סוג 1
פיג'ו סוג 10
פיג'ו סוג 15
פיג'ו סוג 27
פיג'ו סוג 33
פיג'ו סוג 48 (אנ')
פיג'ו סוג 1525
פיג'ו סוג 156
פיג'ו סוג 5

| --- | --- |

 מאפיינים כלליים
 יצרן:  פיג'ו 
 שנות ייצור:  1894–1896
 הרכבה:  צרפת צרפת
 מודל קודם:  פיג'ו סוג 4 
 מודל אחריו:  פיג'ו סוג 6 
 סיווג:  Runabout (אנ')
 מרכב:  Rear-engine, rear-wheel-drive layout (אנ')
 אורך:  2,150 מ"מ 
 רוחב:  1,300 מ"מ
 משקל:  400 ק"ג
 בסיס גלגלים:  1,300 מ"מ
 מפרט טכני
 מנוע:  2V צילינדרים, 565 סמ"ק המפיק 2 כ"ס ב-1,000 סל"ד (מנוע בעירה פנימית, מתוצרת "Daimler")
 הילוכים:  תמסורת ידנית
 מעצב:  Armand Peugeot
 
פיג'ו סוג 5 (בצרפתית: Peugeot Type 5) היא מכונית קטנה ופתוחה, מסוג "Runabout car" (אנ'), מתוצרת יצרנית הרכב הצרפתית פיג'ו אשר יוצרה בין השנים 1894–1896.
מאפיינים

יוצרו 14 יחידות.
דגם "פיג'ו סוג 5" פותח בשנת 1893.
מכונית פתוחה.
מנוע אחורי.
מנוע הנעה אחורית.
4 מושבים (2 מושבים מול 2 מושבים, קרוי: "Vis-à-vis (carriage)" (אנ')).
מערכת ההיגוי - מוט.
תמונות

"פיג'ו סוג 5"
"פיג'ו סוג 5"
"פיג'ו סוג 5"
ראו גם

פיג'ו
פיג'ו סוג 1
פיג'ו סוג 2
פיג'ו סוג 3
פיג'ו סוג 4
פיג'ו סוג 6
פיג'ו סוג 15
פורטוגל באירוויזיון לרוקדים צעירים

| --- | --- |
 מדינה:  פורטוגל פורטוגל
 רשת שידור:  RTP
 השתתפות ראשונה:  צרפת פריז, 1989
 זכיות:  0
 השתתפויות:  4 (0 גמר)
 היעדרויות:  9
 אירוח האירוויזיון:  לא אירחה
 השתתפות אחרונה:  צ'כיה פראג, 2017
 
פורטוגל השתתפה בתחרות האירוויזיון לרוקדים צעירים 4 פעמים, ב-1989, ב-1991, ב-2011 וב-2017.
הרקדנים והריקודים שייצגו את פורטוגל באירוויזיון לרוקדים צעירים

| שנה | אמן | ריקוד | כוריאגרף | חצי גמר | גמר |
| --- | --- | --- | --- | --- | --- |
| 1989 | אנה לסרדה | לא ידוע | לא ידוע | - | לא העפילה לגמר |
| 1991 | סוניה לימה | לא ידוע | לא ידוע | - | לא העפילה לגמר |
| 2011 | ריקרדו מקדו | "Todos Os Ais São Meus" | קתרינה מוריירה | - | לא העפיל לגמר |
| 2017 | רחל פיידלגו | "Esquiva" | מריוס פטיפה | - | לא העפילה לגמר |
ראו גם

האירוויזיון לרוקדים צעירים
פורטוגל באירוויזיון
פיג'ו סוג 33

| --- | --- |

"פיג'ו סוג 33"
 מאפיינים כלליים
 יצרן:  פיג'ו
 שנות ייצור:  1901–1902
 יחידות שיוצרו:  84
 הרכבה:  צרפת צרפת
 מודל קודם:  פיג'ו סוג 16
 מודל אחריו:  פיג'ו סוג 36
 סיווג:  "Runabout (car)" (אנ')
 אורך:  2,600 מ"מ
 רוחב:  1,580 מ"מ
 בסיס גלגלים:  1,650 מ"מ
 מפרט טכני
 מנוע:  2 צילינדרים, 1,056 סמ"ק (מנוע אחורי)
פיג'ו סוג 33 (בצרפתית: Peugeot Type 33) היא מכונית קטנה ופתוחה, (קבריולה) מסוג "(Runabout car)" (אנ'), מתוצרת יצרנית הרכב הצרפתית פיג'ו אשר יוצרה בין השנים 1901–1902 בצרפת.
מאפיינים

יוצרו 84 יחידות.
מנוע בנזין אחורי.
מנוע בעירה פנימית.
4 מושבים בטור (מיקום הנהג במושב הקדמי).
מערכת היגוי - הגה בצורת חצי סהר ממוקם מימין.
גלגלים לא סימטריים - גלגלים קדמיים קטנים מגלגלים אחוריים.
2 פנסי תאורה קדמיים.
צפצפה מימין לנהג.
תמונות

"פיג'ו סוג 33"
"פיג'ו סוג 33"
"פיג'ו סוג 33"
"פיג'ו סוג 33"
ראו גם

פיג'ו סוג 4
פיג'ו סוג 6
פיג'ו סוג 15
פיג'ו סוג 16
פיג'ו סוג 17
פסיביות (הנדסה)

פסיביות היא תכונה של מערכות הנדסיות.
המונח "פסיביות" משמש במגוון של תחומים הנדסיים, אך בעיקר באלקטרוניקה תקבילית ובמערכות בקרה.
רכיבים פסיביים

רכיב יתואר כפסיבי אם כניסותיו נחשבות ככניסות אות בלבד, ואין לרכיב כניסות ייעודיות המשמשות להזנת אנרגיה לרכיב לצורך פעולתו.
בהקשר של מעגל חשמלי, הרכיבים הבאים נחשבים לפסיביים: נגד, קבל, ומטא-חומר.
מעגל חשמלי המורכב מרכיבים פסיביים בלבד מכונה מעגל פסיבי ויש לו את אותם המאפיינים של רכיב פסיבי.
רכיב שאינו פסיבי מכונה רכיב אקטיבי (פעיל). בין הרכיבים הפעילים ניתן למנות מקורות זרם ומתח, ורכיבים כדוגמת מגברים, המקבלים הזנת אנרגיה ייעודית, בנוסף לכניסות האות המוגבר.
| חשמל |
| --- | --- | --- |
| מושגי יסוד | מטען • שדה חשמלי • אנרגיה פוטנציאלית חשמלית • פוטנציאל • מתח • כא"מ • זרם • התנגדות ומוליכות • עכבה • הספק •  השראות • זרם ישר • זרם חילופין • מעגל חשמלי • תהודה • עכבה אופיינית |  |
| רכיבים בסיסים | מקור מתח • מקור זרם • נגד • קבל • משרן • ממריסטור • שנאי • מפסק • מבדד |  |
| מכשירי מדידה | מד מתח • מד זרם • מד התנגדות • אלקטרוסקופ • גלוונומטר • מד קיבול • מד השראות • רב מודד • אוסצילוסקופ • מחולל אותות |  |
| אלקטרוניקה | מוליך למחצה • דיודה • טרנזיסטור • מיתוג • שפופרת ריק • טריודה • דיודה פולטת אור (לד) • מגבר שרת • מסנן תדרים • מעגל משולב • מעגל מודפס • VLSI  • מיקרואלקטרוניקה |  |
| זרם חזק | גנרטור חשמלי • מנוע חשמלי • תחנת כוח • מתקן חשמל דירתי • מערכת חלוקה • רשת חשמל • מערכת תלת-פאזית |  |
| בטיחות בחשמל | התחשמלות • לוח חשמל • קצר חשמלי • נתיך • הארקה • ממסר פחת • מפסק אוטומטי • צבע חוטי החשמל |  |
| חוקים פיזיקליים | חוק קולון • חוק גאוס • חוק אוהם • חוקי קירכהוף • חוק שימור המטען החשמלי • חוק פאראדיי |  |
ערך זה הוא קצרמרבנושא הנדסה. אתם מוזמנים לתרום לוויקיפדיה ו.
פוליפ באף

| --- | --- |

פוליפ באף
 תחום:  רפואת אף אוזן גרון
 תסמינים:  התסמינים של פוליפ באף כוללים קושי בנשימה דרך האף ,גודש, סינוסיטיס כרוני, פגיעה בחוש הריח, כאבי ראש, כאב באזור השיניים העליונות, תחושת לחץ באזור המצח והפנים ונחירות
 אבחון:  בדיקה כללית, אנדוסקופיה, סריקת CT
 טיפול:  סטרואידים, ניתוח אנדסקופי
 קישורים ומאגרי מידע
 eMedicine:  861456 
 MeSH:  D009298
 סיווגים
 ICD-10:  J33 
 ICD-11:  CA0J 
 
פוליפ באף (באנגלית: Nasal Polyp) הוא גידול שפיר המופיע בתעלות האף או בסינוסים. צורתו יכולה להיות כמו כדור מעוגל או גידול בצורת טיפה הנמצא קשור אל הרקמה הרירית ממנה התפתח. פוליפים באף נפוצים יותר אצל מבוגרים, אך יכולים להתפתח גם אצל ילדים. הם נוצרים כתוצאה מדלקת כרונית באזור, שנוצרת בעקבות אסתמה, סינוסיטיס כרוני, אלרגיות, רגישות לתרופות, או בעיות במערכת החיסון. התסמינים של הפוליפ באף כוללים בעיות בנשימה דרך האף, פגיעה בחוש הריח והטעם ונזלת כרונית. פוליפ באף יכול להוביל לסינוסיטיס או הרחבה של האף.
תסמינים

פוליפ באף הוא גידול רך וחסר כאב. במקרה של פוליפ קטן יכולים לא להופיע תסמינים. צמיחה של כמה פוליפים או פוליפ גדול יותר יכול לחסום את תעלת האף או הסינוס בו הוא התפתח.
התסמינים של פוליפ באף כוללים קושי בנשימה דרך האף, גודש, סינוסיטיס כרוני, פגיעה בחוש הריח, כאבי ראש, כאב באזור השיניים העליונות, תחושת לחץ באזור המצח והפנים ונחירות.
פוליפים באף עלולים לגרום לסיבוכים שונים, ובהם: דום נשימה חסימתי בשינה, ראייה כפולה, החמרה בבעיות ריאתיות וזיהומים בסינוסים. בטווח הארוך, פוליפים באף אף עשויים לגרום להרס עצמות האף ולהרחבתו.
סיבות

הסיבה המדויקת לפוליפים באף אינה ברורה. פוליפים יכולים להתפתח גם ללא היסטוריה רפואית של בעיות באף. גורמים היוצרים דלקת כרונית בסינוסים כמו אסתמה, סינוסיטיס כרוני, נזלת אלרגית, סיסטיק פיברוסיס ורגישות לנוגדי דלקת שאינם סטרואידים עשויים לעורר היווצרות של פוליפים באף. כמו כן ישנם אנשים עם נטייה גנטית לפוליפים.
מחלות נוספות המתקשרות עם פוליפים באף:
תסמונת צ'רג שטראוס
מסטוציטוזיס (אנ') באף
הפרעת תנועה ריסנית ראשונית
סיסטיק פיברוזיס הוא גורם בולט להתפתחות פוליפ באף אצל ילדים. לכן בהרבה מהמקרים הרופא עשוי להציע בדיקת אבחון לסיסטיק פיברוזיס.
אבחון

לרוב פוליפ באף יאובחן באמצעות בדיקה פיזית בתוך האף ותשאול על הופעת הסימפטומים. לעיתים ניתן לזהות את הפוליפ בעזרת אוטוסקופ.
אבחון > אנדוסקופיה

אנדוסקופיה משמשת לאבחנה של פוליפ שמתפתח במיקום עמוק באף. האנדוסקופ הוא מכשיר בעל צינור ארוך ודק שבסופו יש מצלמה ופנס, מכשיר זה מאפשר לרופא לבצע בדיקה יסודית של חללים עמוקים יותר באף ובסינוסים.
אבחון > סריקת CT

סריקת CT ׁ(טומוגרפיה ממוחשבת) היא כלי לזיהוי הגודל והמיקום המדויק של הפוליפ, ונותנת הערכה מדויקת של היקף הדלקת באזור. יתר על כך בעזרת הסיטי ניתן לשלול נוכחות של עיוות במבנה האף או גידול מסוג סרטני בחללי האף.
ישנן תופעות אחרות שיכולות להידמות לפוליפ באף, ביניהן גליומה, פפילומה (אנ') וסרטן. התפתחות של מסה חד צדדית באף או בסינוסים עלולה לסמן על מצבים חמורים יותר. במקרים כאלה מומלץ לבצע ביופסיה של הרקמה כדי לשלול את נוכחותם.
טיפול

פוליפ באף יטופל בדרך כלל באמצעות טיפות או ספריי לאף המכילים סטרואידים. סטרואידים הם נוגדי דלקת חזקים ולכן עשויים להפחית את מידת הדלקת בריריות האף והסינוסים לכווץ את הפוליפ ואף להעלימו לחלוטין. לטיפול בסטרואידים ייתכנו תופעות לוואי כגון כאב ראש, כאב גרון, התעטשויות ודימום מהאף. כחמישה שבועות יחלפו לפני שיחול שיפור במצב. אם בתום תקופה זו לא חל שיפור יש לשוב אל הרופא לקבלת המשך טיפול.
אנשים הסובלים מהיווצרות חוזרת של פוליפ, בעקבות מאסתמה, מסינוסיטיס כרוני או מאלרגיה יכול להועיל שימוש קבוע בתרסיס המכיל סטרואידים על מנת למנוע התפתחות חוזרת או החמרה של פוליפ באף, מאחר הם נמצאים בסיכון מוגבר לפתח מצב זה.
במקרה של המצאות מספר פוליפים באף מתן סטרואידים בצורת ספריי בלבד יכול להיות לא יעיל, במצב זה ניתן ליטול סטרואידים בטבליות, או לשלב בין השניים. בדרך כלל תינתן התרופה לתקופה מוגבלת של שלושה שבועות מאחר ששימוש ממושך עלול לגרום לתופעות לוואי בניהן החלשות של העצמות, לחץ דם גבוה, סוכרת ועליה במשקל הגוף. אין להפסיק טיפול בסטרואידים בבת אחת, אלא בהדרגה בלבד. אם הטיפול אינו משיג שיפור במצב תוך כשלושה שבועות ייתכן שהמטופל יופנה לניתוח להסרת הפוליפ.
אם אין שיפור בחומרת הסימפטומים על אף הטיפול בסטרואידים או במצב בו חלה החמרה במצב הרפואי עקב נוכחות הפוליפ כמו ראייה כפולה או דום בשינה יש לשקול ביצוע ניתוח אנדוסקפי להסרת הפוליפ. הניתוח האנדוסקופי הוא הליך לא פולשני בו מבצעים הסרה של הפוליפ, פתיחה של מעברי האוויר והסינוסים. הליך זה נמשך בין 45 דקות לשעה ומבוצע תחת הרדמה כללית או מקומית. שימוש בסטרואידים דרך האף לפני הניתוח יכולים לסייע בהפחתה של הדלקת באזור, מניעת דימום בזמן הניתוח ועקב כך סיוע בהבחנה קלה יותר בפוליפ.>הניתוח יעיל בכ־80-90% מהמקרים אך אינו מונע חזרה של הפוליפ בעתיד. כ־50% מהמנותחים עלולים לפתח פוליפ נוסף תוך מספר שנים.
אפידמיולוגיה

פוליפ באף היא תופעה המשפיעה על כ-4.3% מהאוכלוסייה. נמצא כי פוליפ באף נפוץ יותר אצל מבוגרים מאשר ילדים. פוליפ באף שכיח יותר אצל גברים מאשר נשים במיוחד לאחר הגיל 40.
כ-40-80% מהאנשים הסובלים מרגישות לאספירין וכ-37-48% מחולי סיסטיק פיברוזיס יפתחו פוליפים באף.
ראו גם

פוליפ ברחם
גידול סרטני
הערות שוליים

1 2  Jonathan Ray Newton, Kim Wong Ah-See, A review of nasal polyposis, Therapeutics and Clinical Risk Management 4, 2008-4, עמ' 507–512
1 2 3 4 5 6 7 8 9 10 11 12  Nasal polyps - Symptoms and causes, Mayo Clinic (באנגלית)
1 2  Zitelli and Davis' atlas of pediatric physical diagnosis, Sixth edition, Philadelphia, PA: Saunders/Elsevier, 2012
↑  Nasal polyps: Causes, symptoms, and treatments, Medical News Today (באנגלית)
↑  Mandell, Douglas, and Bennett's principles and practice of infectious diseases, 7th ed, Philadelphia, PA: Churchill Livingstone/Elsevier, 2010
↑  Becker, Walter, 1920-, Ear, nose, and throat diseases : with head and neck surgery, 3rd ed., Stuttgart: Thieme, 2009, עמ' 686-699
1 2  Nelson textbook of pediatrics, Edition 20, Phialdelphia, PA
↑  Nili Segal, Ofer Gluck, Yosef Bavnik, Ygal Plakht, The usefulness of preoperative biopsy in unilateral nasal masses, Allergy & Rhinology 5, 2014, עמ' e53–e55 doi: 10.2500/ar.2014.5.0082
1 2 3 4  פוליפ באף, באתר מכבי שירותי בריאות
↑  Murray & Nadel's textbook of respiratory medicine, Sixth edition, Philadelphia, PA
1 2  Middleton's allergy : principles and practice., 8th edition, Philadelphia, PA
| --- | --- |
בקרת זהויות :  NLI: 987007558250905171  NKC: ph210241 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פוליפ באף דרך אנדוסקופ
פיג'ו סוג 48

| --- | --- |

Peugeot Type 48
 מאפיינים כלליים
 יצרן:  פיג'ו
 שנות ייצור:  1909–1902
 יחידות שיוצרו:  131
 הרכבה:  צרפת צרפת
 מודל קודם:  פיג'ו סוג 31
 מודל אחריו:  פיג'ו סוג 56
 פלטפורמה:  rear-wheel-drive layout
 אורך:  2,900 מ"מ
 רוחב:  1,450 מ"מ
 בסיס גלגלים:  1,700 מ"מ
 מפרט טכני
 מנוע:  1 צילינדרים, 833 סמ"ק  המפיק 6.5 כ"ס ב-1,200 סל"ד
פיג'ו סוג 48 (בצרפתית: Peugeot Type 48) היא מכונית קטנה ופתוחה, (קבריולה) מסוג "Runabout (car)" (אנ') בסגנון "tonneau", מתוצרת יצרנית הרכב הצרפתית פיג'ו אשר יוצרה בין השנים 1909–1902.
מאפיינים

יוצרו 131 יחידות
גוף ה-"פיג'ו סוג 48" נבנה סביב מסגרת פלדה צינורית
דגם "פיג'ו סוג 48" הונע על ידי מנוע קדמי, מחזור ארבע פעימות 833 סמ"ק חד צילינדר. חידוש באותה תקופה היה השימוש במוט כונן מסתובב מפלדה כדי להעביר את הכוח לגלגלים האחוריים במקום מנגנון ההנעה בשרשרת שפיג'ו השתמש בעבר. החלפת שרשרת ההינע עם פיר כונן אפשרה ליצרן להזיז את המנוע ממקומו הרגיל מאחורי הנהג, וכעת הוא היה ממוקם בקדמת המכונית.
4 מושבים
מערכת היגוי - מימין
4 גלגלים סימטריים
תמונות

"פיג'ו סוג 48", שנת 1902
"פיג'ו סוג 48"
"פיג'ו סוג 48", שנת 1902
"פיג'ו סוג 48", שנת 1903
"פיג'ו סוג 48", שנת 1903
ראו גם

פיג'ו
פיג'ו סוג 1
פיג'ו סוג 10
פיג'ו סוג 15
פיג'ו סוג 27
פיג'ו סוג 33
פיג'ו סוג 57
פרדי גונדולה

פרדי אליאס גונדולה סמית (בספרדית: Freddy Elías Góndola Smith,; נולד ב-18 בספטמבר 1995 בפנמה סיטי שבפנמה) הוא כדורגלן פנמי המשחק בעמדת קשר הכנף.
קריירת מועדונים

גונדולה שיחק בקבוצות בלן מליגת העל של קוסטה ריקה, לה פיידד ממקסיקו, אוניברסיטריו וטאורו מליגת העל הפנמית ויארקויאנוס ודפורטיבו טאצ'ירה מליגת העל הוונצואלית.
ב-7 בינואר 2022 חתם באלחואלנסה מליגת העל של קוסטה ריקה. ב-1 בינואר 2024, לאחר 91 הופעות ליגה, בהן הבקיע 18 שערים, שוחרר מהמועדון.
ב-18 בינואר 2024 חתם עד לתום עונת 2023/2024 במכבי בני ריינה מליגת העל הישראלית.
קריירה בינלאומית

ב-7 באוקטובר 2021 ערך גונדולה את הופעת הבכורה שלו בנבחרת פנמה, בהפסד 1-0 לנבחרת אל סלוודור במסגרת מוקדמות מונדיאל 2022. ב-16 בנובמבר 2021 הבקיע את שער הבכורה שלו בנבחרת, בניצחון 2-1 על נבחרת אל סלוודור במסגרת מוקדמות מונדיאל 2022.
נכלל בסגל נבחרת פנמה לטורניר גביע הזהב 2023, וערך שתי הופעות בטורניר.
תארים

אליפות פנמה (1): 2019 אפרטורה
אליפות ונצואלה (1): 2021